Lorenzo Fragola

Lorenzo Fragola (Catania, 26 d'avril 1995) a l'è un cantautor italian.

A l'ha tacà a canté ant le arpresentassion teatraj dla scòla, al liceo sientìfich Galileo Galilei ëd Catania. Diplomasse, a l'é peui tramudassse a Bològna për ëstüdié al DAMS. Dël 2013 a l'é pijà part al casting d'X Factor, ma a l'é stait ëscartà ai provin. Ant l'istà dël 2014 a l'ha torna partessipà a j'audission e a l'é riussì a passé ant le fase sucessive për la categorìa 16-24 ani dël rapper Fedez. A L'ha vagnà e ël 4 dë dzèmber a l'ha publicà sò sìngol ëd debut, "The reason why", ch'a l'ha vagnà doi disch d'òr e un ëd plàtin.

Ant ël fërvé 2015 a l'ha partessipà al Festival ëd Sanremo ant la categorìa "Big" e a l'é rivà al pòst ch'a fa 10 con "Siamo uguali". Aj 31 ëd mars a l'é sortì sò prim àlbom, "1995", ch'a conten bran an italian e an anglèis. L'ann sucessiv a pija torna part al Festival con "Fuori c'è il sole" e a sòrt l'àlbom "Zero Gravity".

Fragola, Lorenzo